|  |
| --- |
| **Retningslinjer ved muntlig eksamen** |
| RFK Reglement/prosedyrer Opplæring |
| Dokumentansvar: | Seksjon opplæring i skole. |
| Versjon: | 1.6 |
| Gyldig fra: | 01.04.16 |
| Godkjent av: | Godkjent av seksjonssjef |
| Saksnr: |  |

# Dokumenthistorikk

|  |  |  |
| --- | --- | --- |
| **Dato** | **Endret av** | **Hva er endret** |
| 2012 |  |  |
| 01.02.15 |  | Dokumentet er revidert februar 2015 i henhold til ny forskrift. |
| 01.04.16 | Drange/Mjåtveit | Mindre språklige endringer. Avsnitt om bruk av lyttetekster i engelsk og fremmedspråk er fjernet. |
| 05.01.17 | Drange/Mjåtveit/Eliassen | Tillegg om bruk av lyttetekst i fremmedspråk |

# Gjeldende retningslinjer

**Forberedelse**

* Eleven skal få vite hvilket fag han/hun skal opp til eksamen i, 48 timer før selve eksamen. Lørdag, søndag, høytidsdager og helligdager skal ikke regnes med.
* Det skal være 24 timers forberedelsedel i alle fag der alle hjelpemidler er tillatt. Forberedelsedelen er en obligatorisk skoledag dagen før eksamen der eleven har rett på et pedagogisk tilbud med veiledning fra en lærer, fortrinnsvis elevens faglærer. Rektor bestemmer tidspunkt for slik veiledning.
* Når forberedelsedelen begynner, skal elevene få trekke et tema/problemstilling med tilknytning til flere hovedområder og kompetansemål. Temaene/problemstillingene for partiet bør til sammen dekke alle hovedområder i læreplanen i faget. Temaet/problemstillingen til den enkelte elev må være tilstrekkelig omfattende til at det vil være naturlig å trekke inn flere deler av læreplanen under selve eksamineringen. Det er viktig at eleven får vist bredden i sin kompetanse i faget (Forskrift til opplæringsloven § 3–30).
* Aktuelle kompetansemål knyttet til tema/problemstilling, skal gjøres kjent for eleven samtidig med at tema/problemstilling blir trukket. Forberedelsen skal hjelpe eleven til å se sammenhengen mellom temaet eller problemstillingen for eksamen og læreplanen. Vurderingskriteriene i faget må være kjent for eleven.
* Dokumentasjon, notater, datafiler osv. som er produsert i forberedelsestida kan tas med til eksamen, men skal ikke inngå i vurderingsgrunnlaget.
* Elevene kan gjerne samarbeide i forberedelsestida, men selve eksaminasjonen er individuell.

**Eksaminator og sensor**

Ved muntlig eksamen skal det være to sensorer. Normalt er faglærer den ene, hun/ han skal også være eksaminator. Den andre sensoren skal ikke være tilsatt ved eksamensskolen. Faglærer har plikt til å utarbeide forslag til eksamensoppgaver som sendes 2.sensor seinest 10 dager før eksamensdagen.

**Gjennomføring av eksamen**

* Muntlig eksamen er todelt og varer i inntil 30 minutter. Første del er en elevstyrt presentasjon med utgangspunkt i tema/problemstilling og kompetansemål fra forberedelsedelen. Den elevstyrte delen kan være på inntil 10 minutter og danner utgangspunkt for den videre eksamineringen.
* Andre del av eksamen er styrt av eksaminator. Her vil det bli stilt utdypende spørsmål til det eleven har presentert. (jfr. avsnitt Forberedelse). I tillegg må eleven kunne vise kompetanse innenfor andre deler av læreplanen som er relevant i forhold til tema/problemstilling. Hensikten er at eleven får mulighet til å vise bredden i sin kompetanse i faget. Sensor skal ikke lete etter den kompetansen eleven ikke har (se også retningslinjer for eksaminator og sensor
* Bruk av lyttetekst i fremmedspråk

Faglærer kan velge å la en lyttetekst inngå i eksamen i fremmedspråk. Lytteteksten skal godkjennes av sensor i god tid før eksamen og gå inn som en helhet i eksamen og gi eleven mulighet til å vise bredden i sin kompetanse.

Bruk av lyttetekst for å prøve elevens lytteforståelse, bør i så fall legges inn etter den elevstyrte presentasjonen og sammen med denne ha funksjon som en innledning til den lærerstyrte delen av eksaminasjonen. (<http://www.udir.no/eksamen-og-prover/eksamen/muntlig-eksamen/>)

**Vurdering**

* Eleven skal vurderes på grunnlag av den kompetansen som eleven viser på selve eksamen. Presentasjonen er utgangspunkt for eksamineringen og skal ikke vurderes isolert sett, men i tilknytning til utdypingsspørsmål/samtale. I tillegg skal kompetansen eleven viser i andre deler av læreplanen, som er relevante i forhold til tema/problemstilling, vurderes. Sensor skal ikke lete etter den kompetansen eleven ikke har. (Se også «Retningslinjer for eksaminator og sensor».)